চায়না বেগম জানান, তিনি নিপার প্রতিবেশী। সন্ধ্যার পর নিপার শ্বাশুড়ির ডাক-চিৎকারে তিনি ছুটে যান এবং নিপাকে মৃতপ্রায় দেখতে পান। তারপর পাড়া প্রতিবেশীর সহায়তায় এ্যাম্বুলেন্স ডেকে তিনি এবং নিপার মামাতো ভাই রুবেল নিপাকে হাসপাতার নিয়ে আসেন। স্থানীয় মেম্বার আরিফ ফরাজি জানান, গৃহবধূ নিপা পানিতে পড়েছে বলে স্থানীয়রা সংবাদ দেন। সংবাদ পেয়ে ঘটনাস্থলে গিয়ে নিপাকে গুরুতর অবস্থায় পেয়ে দ্রুত হাসপাতার নিয়ে আসেন। নিপর বাবা আবুল হাসেম মাঝি জানান, ২ বছর আগে একই গ্রামের রাজমিস্ত্রি আবু তাহেরের সাথে নিপার বিয়ে দেয়া হয়। বিয়ের পর থেকে যৌতুকের জন্য সংসারে অশান্তি ছিল। গত ঈদের সময় পরিবারের জরুরী প্রয়োজনের আজুতাতে নিপাকে বাবার বাড়ি থেকে ২০ হাজার টাকা এনেদিতে চাপ দেয়া হয়। ওই টাকা না দেয়ায় নিপাকে নির্যাতন করা হতো। বুধবার বিকেলে ওই টাকার জন্য নিপাকে দফায় দফায় মারধর করা হয়।